دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
بختيار وهابزاده
آرتیق دؤنوب دؤوران دئییشیب زامان
گلمه ک ایسته ییرم حاققا سجده یه
ایمداد ایسته مک چون ایندی تانری دان
هر گئجه اللریم اوزانیر گؤیه
*
الهی قلبیمی آچیرام سنه
چین ائیله سن منیم رویالاریمی
دیز چؤکوب اؤنونده گلدیم سجده یه
قبول ائت سن منیم دعالاریم
*
عبادت آللاها پنهانی صحبت
عبادت اؤز آرزوم اؤز نیتیم دیر
آمما باجارمادیم یاش اؤتوب فقط
منیم دعالاریم عبادتیم دیر
*
آللاها دعاما ناماز یئرینه
باشقا جور عبادت باشقا یول دئدیم
قول بویون باغلی دیر بیری بیرینه
بوینون اؤز یوکودور سینمیش قول دئدیم
*
چوخدور گناهلاری عمور یولونون
نئینه رم بو سؤزو منه ائل دئسه
من نیه گره یم سینمیش قولومون
یوکونو ، جورونو بویونوم چکسین؟
*
یامان اوسته له دی گناه توبه نی
روح دا نفسیمیزده یوخ اولموش بیزیم
الهی اوقدیر اونوتدوق سنی
بصیرت گؤزوموز توتولموش بیزیم
*
دوردو اوزوموزه گناهلاریمیز
بنده لیک ائتمه دی تانریا بنده
سنی یاخشی گونده اونوتدوخ یالنیز
دوشدون یادیمیزا دارا دوشنده
*
دنیانین غریبه اویونلاری وار
دونن آلدانانلار آلدادیر بو گون
دونن سنی دانیب رتبه آلانبلار
سنی تبلیغ ائدن مولا دیر بوگون
*
یاربیم سن اؤزون کمک اول بیزه
ایشیق ساچ قارانلیق اوره ییمزه
بیر بو وار دنیادا یاشارکن یوخوق
سن یوخویکن وارسان ، بیز وار کن یوخوق
*
ان عادی ان کیچیک حاققیمیزلا سن
بیزی امتحانا چکمه آماندیر
*
گل بو امتحاندان سن قورتار بیزی
یاربیم عاغیل وئر کمال وئر بیزه
چوخدان اونودموشوق دشمنیمیزی
دشمن کسیلمیشیک بیر بیریمیزه
*
یول بیر اولمالیدیر ، عقیده بیرسه
نئچه طریقییه بؤلونموشوک بیز
عائله تیره لیک دیدیشمه دیرسه
ملته تیره لیک فلاکتیمیز
*
وطن بیر ، ملت بیر ، یوللار جور به جور
عقیده آغ یالان ، مقصد کور سودور
کهنه بایاتی یا کهنه سس کویه
تزه آد وئردیلر عنوان وئردیلر
گؤزه کول اوفوروب اوجا کورسویه
عقیده پالتاری گئییندیردیلر
*
تاریخ صحنه سیندن قورخورام سیله
بیری بیریمیزه بو نفرت بیزی
عفو ائت سوچوموز ، بیزه رحم ائله
بو درین اوچورومدان خیلاص ائت بیزی
*
نه حیله تانیدی نه تله ملت
سنین آنان اؤلسون آ بئله ملت
*
بیزی ائندیردیلر گؤیلردن یئره
قایتار تاریخیمین قیزیل چاغینی
الهی حکمونله قالدیر گؤیلره
اسلام بایراغینی تورک بایراغینی.
Filed under: بختیار وهاب زاده,تورکی شعرلر Türkcə şeirlər | Tagged: گوزل شعر,آذربایجان شعرلری,اشعار بختیار وهاب زاده,بختیار وهاب زاده,بختیار وهاب زاده نین تورکی شعرلری,بختیار وهاب زاده نین تورکجه شعرلری,بختیار وهاب زاده نین شعرلری,بختیار وهابزاده,بختیار واهاب زاده,تورک بایراغینی,تورکی شعر,تورکجه شعرلر,شاعر آذربایجان,شعر ترکی بختیار وهاب زاده,شعرهای ترکی |
azb_Arab pes_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk pes_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab pes_Arab unk azb_Arab azb_Arab pes_Arab azb_Arab unk pes_Arab azb_Arab azb_Arab azb_Arab unk azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab pbt_Arab prs_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab unk azb_Arab azb_Arab azb_Arab azb_Arab pes_Arab